Oficialusis leidinys L 161 , 30/04/2004 p. 0014 - 0022



Tarybos reglamentas (EB, Euratomas) Nr. 858/2004 2004 m. balandžio 29 d. nustatantis Tarnybos nuostatų 56c straipsnyje numatytų specialių išmokų, kurios gali būti skiriamos kompensuoti už ypač sunkias darbo sąlygas, normas ir sąlygas EUROPOS SĄJUNGOS TARYBA, atsižvelgdama į Europos Bendrijų pareigūnų tarnybos nuostatus ir kitų tarnautojų įdarbinio sąlygas, nustatytas Reglamente (EEB, Euratomas, EAPB) Nr. 259/68 [1] su paskutiniais pakeitimais, padarytais Reglamentu (EB, Euratomas) Nr. 723/2004 [2], ypač į Tarnybos nuostatų 56c straipsnį, atsižvelgdama į Komisijos pasiūlymą, pateiktą pasikonsultavus su Tarnybos nuostatų komitetu, kadangi: Specialių išmokų, kurios gali būti skiriamos tam tikriems pareigūnams kaip kompensacija už ypač sunkias darbo sąlygas, normas ir sąlygas turi nustatyti Taryba, remdamasi Komisijos pasiūlymu, PRIĖMĖ ŠĮ REGLAMENTĄ: 1 straipsnis Specialios išmokos, nustatytos tolesniuose straipsniuose, skiriamos pareigūnams, iš kurių reikalaujama atlikti ypač sunkų darbą, 2 straipsnis Išmokos išreiškiamos balais. Vienas balas lygus 0,032 % 1 lygio 1 pakopos pareigūno [3] bazinės algos. Išmokos tikslinamos pareigūnų atlyginimams taikytinais korekciniais koeficientais. Išmokos mokamos kas mėnesį. 3 straipsnis 1. Šioje lentelėje išvardytos specialios darbo sąlygos, kuriomis gali būti skiriamos išmokos ir balai už vieną faktinio darbo valandą: Specialios darbo sąlygos | Balų skaičius už vieną faktinio darbo valandą AD ir AST funkcinėms grupėms | I.Asmens sauga | a)Dėvėjimas ypač nepatogių rūbų, apsaugančių nuo ugnies, taršos, spinduliuotės ar korozinių medžiagų; | | 1.Specialūs sunkūs rūbai | 10 | 2.Pilnos komplektacijos apsauginiai kostiumai nuo ugnies | 50 | 3.Kiti pilnos komplektacijos apsauginiai kostiumai | 34 | 4.Apsauginiai rūbai su autonomišku kvėpavimo aparatu | 25 | 5.Kiti apsauginiai rūbai su kvėpavimo aparatu | 20 | b)Dalinė apsauga: | | 1.Autonomiškas kvėpavimo aparatas | 16 | 2.Universalūs respiratoriai | 10 | 3.Respiratoriai nuo dulkių | 6 | 4.Kiti apsauginiai aparatai nuo nuodingų, dusinančių, korozinių medžiagų ir t. t. | 2 | 5.Pirštinės-dėžutės ir nuotolinio tvarkymo priemonės | 2 | II.Darbo vieta | a)Ribota | | Darbas ribotoje erdvėje, be dienos šviesos, per kurią eina aukštos įtampos kabeliai arba aukštos temperatūros vamzdžiai ir kuri yra taip užgriozdinta, kad sunku joje judėti | 2 | b)Triukšminga | | Darbas erdvėje, kurioje vidutinis garso stiprumas yra didesnis kaip 85 decibelai | 2 | c)Pavojingos vietos, kuriose reikia naudoti varginančius apsauginius prietaisus | | 1.Požeminės perėjos | 2 | 2.Vietos, kur darbas vykdomas didesniame nei 6 metrų nuo žemės aukštyje ir yra susijęs su ypatinga rizika | 5 | Šiais atvejais išmoka skiriama paskyrimų tarnybos sprendimu, pasikonsultavus atitinkamais atvejais su jungtiniu komitetu | | III.Darbo pobūdis | a)Tam tikrų medžiagų tvarkymas arba darbas su jomis tokiomis sąlygomis, kuriomis darbas yra sunkus (žr. sąrašą priede) | 2 | b)Atestuoto sprogmenų eksperto darbas su sprogmenimis | 5 | 2. Kad būtų galima užtikrinti nuolatinę priežiūrą, 1 dalyje apibrėžtomis sąlygomis atliekamas darbas privalo būti nedelsiant užregistruotas chronologine tvarka. Įrašuose išsamiai apibūdinamas atliktas darbas, remiantis pirmiau pateikta lentele. Paskyrimų tarnyba nustato priežiūros vykdymo tvarką; tais atvejais, kai galima laikyti, kad atitinkamo darbo valandų skaičius kiekvieną mėnesį yra toks pat, paskyrimų tarnyba gali nereikalauti įrašų. 4 straipsnis Išmokos už darbą, atliekamą 3 straipsnio lentelės I punkte nurodytomis sąlygomis, negali būti subendrinamos; subendrinamos negali būti ir išmokos už darbą, numatytą tos lentelės II ir III punktuose. Išmokos už darbą, atliekamą tos lentelės I ir III punktuose nurodytomis sąlygomis, taip pat negali būti subendrinamos. Taikant pirmesnes straipsnio dalis, tais atvejais, kai tuo pat metu reikėtų mokėti daugiau kaip vieną išmoką, mokama tik didžiausia išmoka. 5 straipsnis Atsižvelgiant į Reglamento (EAPB, EEB, Euratomas) Nr. 300/76, apibrėžiančio turinčių teisę gauti išmokas už pamaininį darbą pareigūnų kategorijas, išmokų dydžius ir jų mokėjimo sąlygas [5], 2 straipsnio taikymą, pagal šį reglamentą mokamos išmokos negali viršyti 1500 balų vienam pareigūnui per mėnesį. 6 straipsnis Šis reglamentas taikomas pagal analogiją laikinam, pagalbiniam ir pagal sutartis dirbančiam personalui. 7 straipsnis Kiekvienų metų balandžio mėnesį Komisija Tarybai pateikia ataskaitą apie - kiekvienos kategorijos pareigūnų ir tarnautojų skaičių, kurie gavo šiame reglamente nurodytas išmokas, suskirstytą pagal institucijas ir vietoves, ir įvairiomis 3 straipsnio lentelėje nurodytomis sąlygomis išdirbtų valandų skaičių, - visas išlaidas, susijusias su šiomis išmokomis. 8 straipsnis Šio reglamento įsigaliojimo dieną panaikinamas Reglamentas (EEB) Nr. 1799/72 [6]. 9 straipsnis Šis reglamentas įsigalioja 2004 m. gegužės 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 2004 m. balandžio 29 d. Tarybos vardu Pirmininkas M. McDowell [1] OL L 56, 1968 3 4, p. 1. [2] OL L 124, 2004 4 27, p. 1. [3] Laikotarpiui nuo 2004 m. gegužės 1 d. iki 2006 m. balandžio 30 d.: D*1 lygio, 1 pakopos. [5] OL L 38, 1976 2 13, p. 1. Reglamentas su paskutiniais pakeitimais, padarytais Reglamentu (EB, EAPB, Euratomas) Nr. 2461/98 (OL L 307, 1998 11 17, p. 5). [6] OL L 192, 1972 8 22, p. 1. -------------------------------------------------- PRIEDAS Sąrašas, nurodytas 3 straipsnyje A. Korozinės ir dusinančios medžiagos 1. Tvarkant: Halogenai, hidrohalogeninės rūgštys (vandenilio chloridas ir vandenilio fluoridas), halogeno fluoridai; sulfato rūgštis, sieros chloridas, natrio šarmas, kalio šarmas, amoniakas 2. Atliekant techninius procesus: Nerūdijančio plieno ir lengvųjų lydinių plovimas ir pasyvavimas, panardinant į oksiduojančius agentus, liečiant ar plaunant jais. B. Nuodingosios medžiagos 1. Tvarkant: Radioaktyviųjų medžiagų nuodingosios formos; berilis ir jo junginiai; arsenas ir jo junginiai; gyvsidabris, jo junginiai ir amalgamos; tetraetilšvinas; vandenilio cianidas; cianidai ir akrilnitrilai; azoto oksidas ir azoto dioksidas; fosforas ir fosfato eteriai; selenas; deuterio oksidas. 2. Atliekant techninius procesus: Radioaktyviųjų medžiagų nuodingųjų formų gamyba, sodrinimas ir sandėliavimas; švino ir jo junginių arba švino stibido ar kadmio stibido liejimas, suvirinimas ir darbas su jais. C. Ypač degios ir (arba) sprogstamosios medžiagos 1. Suspaustos dujos: acetilenas, deguonis, metanas, etanas, etilenas ir retosios dujos; lakieji organiniai tirpikliai, tokie kaip metilo alkoholis, etilo alkoholis, dietileteris, acetonas, benzenas, toluenas; skystieji metalai, tokie kaip natris arba kalis; siera. 2. Atliekant techninius procesus: Suvirinimas argonu; labai nešvarių dalių valymas ir nuriebalinimas tirpikliais, tokiais kaip trichloretilenas; organinių skysčių, tokių kaip difenilo, trifenilo, polifenilo, Dowtermo, aukštoje temperatūroje atliekamo suvirinimo nuosėdų sistemoje naudojimas; parafino ar bitumo pilstymas. D. Nešvarūs produktai 1. Tvarkant: Kadmio, chromo, nikelio, bismuto, bario, vanadžio ir mangano junginiai miltelių pavidalo; geležies oksido milteliai. 2. Atliekant techninius procesus: Perdirbant grafitą; tepant ir sausinant siurblius ir motorus, tokius kaip vakuuminius siurblius, skysčių cirkuliacinius siurblius, dekompresinius siurblius, suspausto oro generatorius; poliravimas specialiomis medžiagomis; metalo šlako tvarkymas. Šį priedą iš dalies keičia Taryba Komisijos siūlymu, atsižvelgdama į mokslo ir technikos pokyčius. --------------------------------------------------